kardosdrur/scandi-wiki huggingface dataset:
Skarrildhus

Clasonsborg (nu Skarrildhus) er en skovbrugsejendom (i 1995 omfattende 300 hektar) og kursuscenter ved Karstoft Å i Skarrild Sogn (tidligere Hammerum Herred) omtrent 20 kilometer syd for Herning. Bygningen omtales ofte fejlagtigt som en herregård, men har aldrig været en hovedgård med dertil hørende privilegier.

Clasonsborg blev anlagt af slesvigeren Nis Clason (1806-1881), som i 1839 fik kongelig bevilling på "at farve og apretere indenlandsk ulden Tricotage". Han oprettede her en spindefabrik, senere klædefabrik, der blev omdannet til pap- og papirfabrik i 1893.

Clason lod Karstoft Å stemme og for at få vandkraft til at trække maskinerne og vand til den egentlige produktion. I 1841 opnåede Clason ret til at kalde stedet Clasonsborg. I 1845 havde fabrikken 86 beskæftigede. I 1846 var det antal steget til 139 svarende til en fjerdedel af sognets indbyggere. I 1847 blev der behandlet 142.000 par strømper og vanter, hvoraf de 90.000 blev eksporteret.

I 1863 arbejdede 70 mand i døgndrift med fremstilling af klæde til den danske hær. Herefter gik det langsomt, men sikkert tilbage for klædefabrikken. 1893 overtog Janus Schmidt fabrikskomplekset og omdannede Clasonsborg til papirvarefabrik. Fabrikationen standsede  i 1913, hvor den blev overført til Bruunshåb.

Omkring 1920 blev fabriksbygningerne revet ned, og avlsgården solgtes fra i 1962. Den trefløjede hovedbygning i parken i nyklassicistisk stil er tegnet af Århus-arkitekten Axel Høeg-Hansen, opført 1918-19 for Frederik Lausen, direktør for Aarhus Oliefabrik, og genopført efter en brand i 1927.

Godsejer Lausen testamenterede Clasonsborgs hovedbygning til en forening eller institution med kulturelt eller samfundsmæssigt sigte. Men efter forgæves forsøg på et etablere sig i hovedbygningen måtte forskellige interessenter give op, og bygningen blev solgt til nedrivning.

Repræsentanter for Danmarks Lærerforening hørte dog om ejendommen, som blev købt i marts 1962 og omdøbt til Kursuscenter Skarrildhus. Den 17. maj året efter blev hovedbygningen indviet som kursusejendom for Danmarks Lærerforening.

Kilder og eksterne henvisninger 
 Skarrildhus' hjemmeside 

Lokaliteter i Herning Kommune
Tekstilvirksomheder i Danmark
Skovgodser i Danmark
Papirfabrikker i Danmark
Store landbrug eller skovbrug i Danmark, der ikke er herregårde
Frederik Fabritius

Frederik Fabritius (født 20. marts 1740 i København, død 18. november 1829 sammesteds) var en dansk hofjuvelér og stadsguardein.

Han tilhørte en gammel københavnsk guldsmedeslægt. Hans bedstefader af samme navn (f. 1683) gjorde 1731 den krone til dronning Sophie Magdalene, som endnu bevares på Rosenborg; hans fader, Christoffer Fabritius (1710-1787), der som svend arbejdede med på kronen, var gift med Gundel f. Berntz (d. 1807). Sønnen Frederik, der fødtes i København 1740, blev efter at have besøgt Paris, London og Berlin, bl.a. for at undersøge guardeinforholdene i disse byer, 1767 faderens medhjælper i stadsguardeinembedet, som han selvstændig overtog efter faderens død og bevarede til 1823. 1771 omtales hans mesterstykke med stor berømmelse, 1778 blev han kgl. hofjuvelér, og 1786 anlagde han en plet- og knapfabrik i Kirke Saaby, som imidlertid ikke ret lykkedes. I de fattige tider i århundredets begyndelse må det være gået tilbage for ham; 1819 ansøgte han om bevilling til at drive et hørhegleri.

Han var gift med Catharine Marie f. Bruun (1758-1837) og døde 1829. Han er begravet på Søllerød Kirkegård.

Kilder 
 C. Nyrop, "Fabritius, Frederik", i: C.F. Bricka (red.), Dansk Biografisk Lexikon, København: Gyldendal 1887-1905.
 C. Nyrop, Meddelelser om dansk Guldsmedekunst.

Fabrikanter fra Danmark
Danskere i 1700-tallet
Danskere i 1800-tallet
Personer fra København
Guldsmede fra Danmark
Hofjuvelerer fra Danmark
Personer i Dansk Biografisk Leksikon
Enevold de Falsen (borgmester)

Enevold de Falsen (1686 – 30. juli 1761 på Boserupgård, Esbønderup Sogn) var borgmester i København, bror til Johan Eskild de Falsen og far til Christian Magnus de Falsen og Johan Eskild de Falsen.

Han var en søn af Falle Pedersen (1625-1702), ejer af Østrupgård på Sjælland, og Elisabeth Eskildsdatter Dalhuus (1661-1725), var først direktør for Det perpetuerede kjøbenhavnske Lotteri, blev 1729 rådmand i København, var fra 1740 til sin død medlem af Missionskollegiet og direktør for Vajsenhuset, blev 1743 tillige viceborgmester og 1748 virkelig borgmester i København, blev oftere tilsagt til at møde som ekstraordinær assessor i Højesteret, var desuden i en lang årrække assessor i Overadmiralitetsretten og et hyppigt anvendt medlem af datidens mange kommissioner. 1754-56 var han medlem af teaterdirektionen. 1723 blev han kammerassessor, 1733 justitsråd og 1747 etatsråd, 1758 adledes han, 1760 udnævntes han til konferensråd, og 30. juli 1761 døde han på Boserupgård. Ud over denne ejede han Østrupgård efter faderen.

Han blev 1715 gift med rådmand i København Christen Sørensens datter Mette Christine (1691 - 9. oktober 1758).

Kilder 
 Georg Kringelbach, "Falsen, Enevold de", i: C.F. Bricka (red.), Dansk Biografisk Lexikon, København: Gyldendal 1887-1905.
 Bernt Moe, Tidsskrift for norsk Personalhistorie, II, 76.

Enevold
Borgmestre i København
Godsejere fra Danmark
Danskere i 1700-tallet
Rådmænd i København
Højesteretsdommere fra Danmark
Det Kongelige Teaters direktører
Personer i Dansk Biografisk Leksikon
Konferensråder fra Danmark
Kammerassessorer fra Danmark
Østrupgård

Østrupgård kan henvise til flere hovedgårde i Danmark:

 Østrupgård (Kirkerup Sogn) – en herregård nær Veksø i Roskilde Kommune på Sjælland
 Østrupgård (Håstrup Sogn) – en herregård i Faaborg-Midtfyn Kommune på Fyn
 Østrupgård (Østrup Sogn) – en herregård i Nordfyns Kommune på Fyn
 Østrupgård (Årby Sogn) – Det tidligere navn for Lerchenborg ved Kalundborg.
Østrupgård (Kirkerup Sogn)

Østrupgård pr. Veksø er en gammel hovedgård, Store Valbyvej 276 i Kirkerup Sogn, oprindeligt i Sømme Herred, Roskilde Amt, nu i Roskilde Kommune på Sjælland. Den var i et længere tidsrum ejet af slægten Falsen.

Østrupgårds hovedbygning er opført i 1819 og er restaureret og moderniseret, senest i 2001. Bygningen, der i 1959 blev fredet i klasse B (klasserne bortfaldet i 1980), ligger nord og vest for haven. Bygningen er opført i ét stokværk, over høj kælder, med gennemgående frontspids og tag dels af kobber, dels af tegl.

Der hører to nyere lader til anlægget, fra henholdsvis 1987 og 2001.

Bygninger, konstruktioner og anlæg i Roskilde Kommune
Herregårde i Roskilde Amt
Fredede slotte og herregårde i Danmark
Argos (flertydig)

Argos har flere betydninger:

Steder

Grækenland 
 Argos er en by i det nordøstlige Peloponnes i Grækenland. Den deler sit navn med adskillige andre mindre byer i Grækenland:
 Argos Pelasgikon i Antikkens Thessaly
 Amphilochian Argos – en bebyggelse fra antikken i Aetolia
 Argos Ippaton – en bebyggelse fra antikken i Epirus
 Argos Orestikon – en by i det sydvestlige-centrale del af Kastoria
 Argos, Nisyros – en bebyggelse fra antikken på øen Nisyros

Udenfor Grækenland 
 Argos, Indiana – en by i USA

I græsk mytologi 
 Argos (kæmpe) (Argus eller Argus Panoptes) – en hundredøjet kæmpe som bevogter Io
 Argos (hund) – Odysseus' trofaste hund i Homers Odysseen
 Argos (mytologisk konge) – mytologisk konge af Argos, søn af Zeus og Niobe
 Argos – skibsbygger, som byggede Argo, på hvilket Jason og argonauterne sejlede

Se også 
 Argo
OK Go

OK GO er et amerikansk rockband fra Chicago og Washington D.C..

I 2005 udsendte de deres andet album Oh No. Albummet er produceret i Malmø, Sverige af Tore Johansson der bl.a. står navne som Franz Ferdinand og The Cardigans. 

Ok Go spiller rock’n’roll og er inspireret af navne som Cheap Trick, Raspberries, T. Rex og Queen.

I 2010 udkom deres tredje album med titlen Of The Blue Colour Of The Sky. Den første single fra albummet var "WTF". Det er blevet til i samarbejde med Flaming Lips-producer David Fridmann.

Diskografi 
OK Go (2002)
Oh No (2005)
Of the Blue Colour of the Sky (2010)
Hungry Ghosts (2014)

Eksterne henvisninger 
 P3 Playlistnyt 

Fra DR P3 playlistnyt
Rockgrupper fra USA
Musikgrupper fra 1998
OneRepublic

OneRepublic er et amerikansk poprockband dannet i Colorado Springs, Colorado i 2002.

Det startede ud som et såkaldt MySpace-band og blev oprindelig dannet af sangskriveren og produceren Ryan Tedder og hans skolekammerater Zach Filkins og Celine Ly.

Ly forlod bandet i 2008, men valgte at tilslutte sig bandet igen i 2014. Ly optrådte få gange under "The Native Tour", men offentliggjorde først hendes rolle i bandet i december 2015. Ly offentliggjorde at hun hovedsageligt ville være pianisten i bandet, og at hun i nogle få tilfælde ville spille bas. Ly har dog medvirket stort i Onerepublics seneste album. Hun har udover hendes rolle som pianist, sunget en del af sangene. Ly synger blandt andet i sangen "Choke". 

Bandet har tidligere hittet stort med et remix af nummeret "Apologize", som producer Timbaland har haft fingrene i. 
Remix-udgaven ligger både på OneRepublic's album og Timbaland-pladen "Timbaland Presents Shock Value".

Ryan Tedder har skrevet og produceret for et væld af kunstnere og står bl.a. bag Leona Lewis' hit "Bleeding Love".

I 2007 udgav de albummet "Dreaming Out Loud" med hitsinglerne "Say (All I Need)", "Stop And Stare" og "Apologize".

Udover deres første album har de også udgivet et nyere album som hedder OneRepublic – Waking Up som er fra 2009.
Albummet har indtil videre hittet med numrene All The Right Moves og Secrets m.m.
Timbaland har endnu engang været med, og lavet et remix med et af deres numre fra albummet/2009 original nummeret hedder Marchin On Timbalands version hedder ''Timbaland marching on(timbo version)(featuring onerepublic.

Albums 
 Dreaming Out Loud (2007) 
 Waking Up (2009) 
 Native (2013) 
 Oh My My (2016)
 Human (2021)

Referencer

Eksterne henvisninger 

 

Fra DR P3 playlistnyt
Rockgrupper fra USA
Owl City

Owl City er et amerikansk enmandsprojekt, som blev startet i 2007 af Adam Young.

Musikalsk indflydelse henter Adam Young fra bl.a. disco, synthpop og elektronisk musik.

Owl City er opkaldt efter Young's hjemby Owatonna i staten Minnesota. 
Projektet begyndte som et af mange Myspace-bands, som efterhånden fik oparbejdet en del opmærksomhed omkring sig og endte med at få en pladekontrakt.

Efter sigende skulle det være pga. af søvnløshed, at Adam Young startede projektet Owl City tilbage i 2007. I stedet for at sove begyndte han at tilbringe aftenerne og nætterne i sine forældres kælder, hvor der stod en computer og et par forskellige keyboards, som han brugte til at konstruere sange med. Numrene blev efterfølgende uploadet til Myspace, og Young fik efterhånden genereret en del opmærksomhed omkring sin musik, især nummeret ”Hello Seattle”, som i sidste ende var medvirkende til, at han kunne skrive kontrakt med et pladeselskab.

Owl City havde dog allerede inden pladekontrakten udsendt uafhængige udgivelser. Den første var EP’en Of June, der indeholdt syv numre og blev lagt på Young’s Myspace-side i juni 2007. EP’en fik massiv respons og ansporede Owl City til at lave sit første fuldlængde album, Maybe I’m Dreaming, som blev udgivet i marts 2008.

Owl Citys andet album udkom digitalt på gaden midt i juli 2009 og var oprindelig planlagt til at udkomme fysisk den 1. september, men pga. en stor efterspørgsel og over 650.000 downloads af "Fireflies" som Single Of The Week på amerikansk iTunes, blev albumudgivelsen fremskyndet, og Ocean Eyes blev udsendt fysisk den 28. juli i USA.

I 2011 udgav Adam Young sit tredje officielle Owl City album All Things Bright and Beautiful. Numre som "Deer in the Headlights" og "Galaxies" blev hurtigt fanfavoritter.

Den 20. august 2012 udgav Adam Young sit fjerde officielle album. Albumets titel er The Midsummer Station.

EP'en Ultraviolet blev udgivet den 27. juni 2014, hvilket indeholder "Beautiful Times", med violinist Lindsey Stirling.

Owl Citys femte album Mobile Orchestra udkom den 10 juli 2015. Albumet er lidt mørkere i forhold til Adams tidligere arbejde, hvilket kan bl.a. høres i sangen "This Isn't The End".

Diskografi  

 Maybe I'm Dreaming (2008)
 Ocean Eyes (2009)
 All Things Bright and Beautiful (2011)
 The Midsummer Station (2012)
 Mobile Orchestra (2015)
 Cinematic (2018)

Referencer

Eksterne henvisninger 

 owlcitymusic.com, Officielt website
 

Fra DR P3 playlistnyt
Musikgrupper fra USA
Musikgrupper fra 2007
Disney Channel (flertydig)

Disney Channel har flere betydninger:
 Disney Channel
 Disney Channel (Frankrig)
 Disney Channel (Italien)
 Disney Channel (Spanien)
 Disney Channel (UK)
 Disney Channel (USA)
 Disney Channel (Tyskland)
 Disney Channel Games
 Disney+ (Disney Plus)
Paloma Faith

Paloma Faith (født 21. juli 1981) er en engelsk sangerinde.

Paloma Faith (paloma som betyder ’due’ på spansk) har en grad fra den London-baserede kunstskole St. Martin’s College Of Art And Design, hun har været assistent for en tryllekunstner og er uddannet moderne danser med en fortid som burlesque-danserinde på diverse klubber rundt om i London. Hun har desuden også afprøvet kræfter med filmens verden og medvirket i kostskolefilmen ”St. Trinian’s” og er med i den kommende Terry Gilliam-film ”The Imagination Of Dr. Parnassus”.

Musikalsk bevæger Paloma Faith sig i slipstrømmen på sangerinder som Duffy og Amy Winehouse, men er også i de engelske medier blevet beskrevet som ”Björk besat af Billie Holiday’s spøgelse møder Roisin Murphy fra Moloko”. 

Debutalbummet "Do You Want The Truth Or Something Beautiful?" udkom den 28. september 2009. Albummet er blevet til i samarbejde med garvede sangskrivere som Greg Kurstin, Ed Harcourt, Patrick ”Paddy” Byrne” og svenske Jörgen Elofsson. Hun har skrevet sangen New York, Broken Doll, Stargazer, Smooke and mirrors, og Do You Want The Truth Or Something Beautiful.

Udgav i 2012 sit andet album "Fall To Grace", hvor det store hit var singlen "Picking Up the Pieces".

I 2014 udgav hun albummet "A Perfect Contradiction", der blandt andet indeholdt singlerne "Can't Rely on You" og "Only Love Can Hurt Like This".

Eksterne kilder/henvisninger 

 

 P3 Playlistnyt 

Fra DR P3 playlistnyt
Sangere fra England
Filmskuespillere fra England
Personer fra London
Passion Pit

Passion Pit er centreret omkring frontmand Michael Angelakos og har eksisteret siden 2007.

Diskografi 
 Manners (2009)
 Gossamer (2012)
 Kindred (2015)
 Tremendous Sea of Love (2017)

Eksterne henvisninger 

 P3 Playlistnyt 

Fra DR P3 playlistnyt
Rockgrupper fra USA
Peter Bjorn and John

Peter Bjorn and John (undertiden forkortet P B & J) er et svensk indie pop/rock band der blev dannet i 1999 i Stockholm. Bandet har navn efter trioens tre medlemmer Peter Morén (vokal, guitar og harmonika), Björn Yttling (bas guitar, keyboard og vokal) og John Eriksson (tromme, percussion og vokal), der også kendes under navnet Hortlax Cobra i sit soloarbejde.

De er bedst kendt for singlen "Young Folks", hvor Victoria Bergsman, fra The Concretes medvirkede. Singlen nåede top 20 på UK Singles Chart, og blev brugt i fodboldspillet FIFA 08, sangspillet Lips, og skoleprojektet Bandslam, som åbningsnummeret til Pilot-episoden af Gossip Girl samt som temamelodi til British Television reklamer for Homebase store. Nummeret blev også udnævnt NME'''s næstbedste sang fra 2006 lige efter "Over and Over" af Hot Chip. I Australien blev det stemt ind som #16 på den årlige Triple J Hottest 100 for 2006. Musikvideoen, der er animeret, er instrueret af Ted Malmros fra Shout Out Louds

Gruppens seneste album, Gimme Some udkom i 2011 og nåede #49 på de svenske hitlister og #20 på US Indie-listen.

 Udgivelser 
 Albums 
 Peter Bjorn and John (2002)
 Falling Out (2004)
 Writer's Block (2006)
 Seaside Rock (2008)
 Living Thing (2009)
 Gimme Some'' (2011)

Singler

Referencer

Eksterne henvisninger 

 Officiel hjemmeside

Popgrupper fra Sverige
Etableret i 1999
Pixie Lott

Victoria Louise "Pixie" Lott (født 12. januar 1991 i Bromley) er en engelsk sangerinde, skuespiller og danser. Hun udgav sit debutalbum Turn It Up i september 2009, som affødte #1-singlerne "Mama Do (Uh Oh, Uh Oh)" og "Boys and Girls" i Storbritannien. "Mama Do" fik også pæn succes i andre dele af Europa, heriblandt et top 10 hit i Danmark. Debutalbummet har siden solgt over én million eksemplarer i Storbritannien.

Pixie Lott fik i begyndelsen af 2008 en pladekontrakt med Mercury Records og har siden arbejdet med garvede navne i musikbranchen som Phil Thornalley, Toby Gad, RedOne, Greg Kurstin, danske Jonas Jeberg og Cutfather.

Kælenavnet Pixie stammer fra moderen som syntes hun "var sådan en lille, sød baby der lignede en fe" som spæd.

Filmografi

Diskografi
 Turn It Up (2009)
 Young Foolish Happy (2011)
 Pixie Lott (2014)

Turneer
 2010 – The Crazycats Tour

Kilder

Eksterne henvisninger 

 
 
 P3 Playlistnyt 

Fra DR P3 playlistnyt
Skuespillere fra Storbritannien
Sangere fra Storbritannien
Promoe

Nils Mårten Sebastian Edh, bedre kendt som Promoe (født 28. april 1976 i Badelunda, Sverige), er en svensk rapper. Udover sin solokarriere er Promoe også kendt som en tredjedel af den anerkendte svenske hiphop-gruppe Looptroop Rockers (eller bare Looptroop), der blev dannet tilbage i starten af 1990’erne.

Mellem hvert Looptroop Rockers-album har Promoe udsendt et soloalbum og har indtil videre fire albums i bagagen; ”Government Music” (2001), ”Long Distance Runner” (2004), ”White Man’s Burden” fra 2006 og altså det seneste udspil, ”Kråksangen”, der netop er kommet på gaden i Sverige. Albummet har en række gæstekunstnere bl.a. Timbuktu, Supreme, Organism 12, PSTQ, Andreas Grega, Afasi, Vinect og komikeren Magnus Betnér. Produktionen står Filthy, Astma, Michel Rocwell, DJ Large og Jimmy Ledrac for.

Promoe har som solist én gang tidligere været P3’s Uundgåelige. Det var tilbage i foråret 2004 med singlen ”These Walls Don’t Lie” fra albummet ”Long Distance Runner”.

Promoe udgav i 2009 sit første soloalbum på svensk. Albummet indeholder bl.a. nummeret "Svennebanan".

Da "Svennebanan" blev udsendt i Sverige i slutningen af april, opnåede den 120.000 afspilninger på YouTube den første uge og debuterede på en 5. plads på den svenske singlehitliste. Siden er det gået stødt opad, og nummeret hitter stort i Sverige, hvor det pt. ligger nr. 1 på svensk iTunes foran navne som Milow og Flo Rida.

”Svennebanan” er et svensk slangudtryk for en døgenigt, og den populære video til nummeret viser en gruppe unge ”svennebananer” boltre sig om bord på en færge (Sverigesbåden?) under polterabend-lignende tilstande.

Diskografi

Album 
 Government Music (2001)
 Long Distance Runner (2004)
 White Man's Burden (2006)
 Kråksången (2009)
 Bondfångeri (mixtape) (2009)

DVD 
 Standard Bearer (2007)

Singler 
 "Svennebanan" (2009)

Eksterne henvisninger 

 

Fra DR P3 playlistnyt
Sangere fra Sverige
Quadron

Quadron er en dansk duo bestående af sangerinden Coco Maja Hastrup Karshøj (Coco O) og musiker/producer Robin Hannibal, og musikken, de leverer, kalder gruppen selv for elektronisk soul.

Karriere 

Det selvbetitlede debutalbum udkom i slutningen af juli 2009. Foruden nummeret Slippin har Quadron fået hele seks numre med på soundtracket til Hella Joofs film Se min kjole. Slippin var filmens titelnummer. Året efter, blev samme nummer anvendt i den amerikanske komedie The Kids Are All Right. I august 2010 blev Quadron nævnt som "Best of What's Next" i det amerikanske underholdningsmagasin Paste Magazine, mens New York Magazine kårede deres debutalbum som årets syvende bedste plade i 2010.

I marts 2013 blev de valgt til ugens uundgåelige med sangen Hey Love på radiokanalen P3.  Senere på måneden optrådte de med singlen ved 'P3 Guld', der blev afholdt i DR Koncerthuset, hvor de også vandt prisen for 'Årets Talent' . Den officielle musikvideo til singlen var instrueret af Daniel Kragh-Jacobsen og blev udgivet senere på måneden ved det amerikanske magasin The Fader. Duoens seneste album, Avalanche, udkom 31. maj 2013.

Quadron var med til at skrive singlen "Heatstroke", der blev udgivet af Calvin Harris, Young Thug, Pharrell Williams og Ariana Grande i marts 2017. Quadron var oprindeligt ikke krediteret som medsangskrivere af sangen, som duoen var med til at skrive som demo sammen med Pharrell Williams i 2012. Ifølge sangerinde Coco O. havde hun videooptagelser af indspilningen af demoversionen, og Quadron endte derfor med at blive tildelt 15 procent af sangens royalties.

Diskografi

Soloprojekter 
 Når Quadron ikke optræder som duo, er de begge en del af electronica-kollektivet Boom Clap Bachelors, der i begyndelsen af 2008 udsendte albummet Kort før dine læber.
 Coco har desuden tidligere været korpige for Karen, og Robin Hannibals cv tæller samarbejde med Nobody Beats The Beats, Clemens, Jokeren og L.O.C.
 Robin Hannibal har desuden sideløbende haft gang i egne projekter, heriblandt Owusu & Hannibal, Parallel Dance Ensemble og senest Rhye hvis debutalbum Woman udkom i marts 2013.
 I februar 2013 optrådte Coco O. med Tyler, the Creator på det amerikanske "late-night-talkshow" Late Night with Jimmy Fallon og sammen opførte de nummeret Treehome . Tyler og Coco mødte angiveligt hinanden ved Roskilde Festival i 2011 .
 I april 2013, blev det offentliggjort at Coco O, ville medvirke på soundtracket til Baz Luhrmanns stort opsatte filmatisering af F. Scott Fitzgeralds roman-klassiker Den store Gatsby, med sangen Where the Wind Blows.. På soundtracket er der i alt 14 sange, og Coco O er i selskab af bl.a. Jay-Z, Beyonce, Lana Del Rey, Gotye, Fergie og mange flere . Soundtracket udkom den 6. maj 2013. Albummet gik ind på andenpladsen på Billboard 200, hvilket gør Coco til den danske kunstner, der har opnået den højeste position på den hitliste.

Referencer

Eksterne henvisninger 
 Officiel hjemmeside 

Fra DR P3 playlistnyt
Musikgrupper fra Danmark
Musikgrupper fra 2009
RebekkaMaria

Sangerinden RebekkaMaria udgav i 2009 singlen "Oh Solitude", som er forløber for et nyt album, der kommer i 2010. Albummet er det første hun udsender under kunstnernavnet RebekkaMaria.

RebekkaMaria Andersson har tidligere slået sine folder i støjrockbandet Lampshade og siden som solist under aliasset As In RebekkaMaria, og udsendte i 2008 albummet "Queen Of France", hvorfra singlen "Yours Truly" var P3's Uundgåelige.

Navneskiftet signalerer også et stilskifte for RebekkaMaria, som har skiftet electro-poppen fra As In RebekkaMaria ud med et mere poppet og soulet univers.

Diskografi 
 RebekkaMaria & The Hymnboy : Friendly Duets - Live from Vega and At My Place (2012)
 RebekkaMaria : Sister Sortie (2010)
 Lampshade : Stop, Pause, Play (2009)
 As In RebekkaMaria : Queen Of France (2008)
 As In RebekkaMaria : Part Of The Game (2007) (EP/Vinyl, limited)
 Lampshade : Let's Away (2006)
 Lampshade : Because Trees Can Fly (2003)
 Lampshade : 3P (2002)

Eksterne henvisninger 

 RebekkaMaria på Instagram
 RebekkaMaria på Facebook
 

Fra DR P3 playlistnyt
Sangere fra Danmark
Har spillet på Roskilde Festival
G-kraft

g-kraft er et mål for den acceleration en person eller genstand udsættes for. 

Begrebet bruges blandt andet for at måle den acceleration, en pilot er underkastet under en manøvre eller en chauffør under accelerationen i drag-racing. g-kraft måles f.eks. med et G-meter. 

Bogstavet "g" står for gravitation. Dog kan gravitation alene ikke give anledning til nogen g-påvirkning og frit fald i jordens tyngdefelt svarer således til en g-påvirkning på 0 g. Hvis man derimod står stille på jordens overflade oplever man en g-påvirkning på 1 g fra den kraft jordoverfladen skubber én opad med. Endvidere hvis man befinder sig i en elevator der accelererer 4 gange tyngdeaccelerationen opad, oplever man en g-påvirkning på i alt 5 g. Det opleves som om kroppen vil veje fem gange så meget, som den gør normalt.  

Ved parabolflyvning eller i en rutsjebane, kan man opleve vægtløshed, hvilket svarer til 0 g.

En normal sund person kan overleve op til 6g uden at besvime ved en kropsvægt på 70 kg. Følt vejer personen så 420 kg. Ved den positive g-kraft presses blodet ud af hovedet og ind i kroppen og medfører mangel på blod i hjernen, som gør at man til sidst besvimer. Ved negativ g-kraft presses blod ind i hovedet og kan forårsage at blodkar sprænges i øjne. Dette er mere farlig end positiv g-kraft. Man kan normalt kun modstå 2,3 negative g, før man tager skade.

Bevægelse (fysik)
Luftfart